19/08/2010 | Administración LocalMunicipal
Cabanas
Aprobación definitiva prezo público servizo PAI de As Viñas

Non presentándose alegación durante o prazo de exposición ao público, queda elevado a definitivo o acordo do Pleno do Concello adoptado en data 8 de xuño de 2010, sobre imposición do prezo público pola prestación do servizo do Punto de Atención a Infancia, así como da correspondente ordenanza fiscal reguladora, cuxo texto íntegro faise público no cumprimento do establecido no artigo 17.4 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo. Contra a aprobación definitiva poderá interpoñerse recurso contencioso-administrativo nos termos establecidos na Lei reguladora da xurisdición contencioso-administrativa. De conformidade co previsto no artigo 127, en relación co artigo 41, do Texto Refundido da Lei Reguladora das Facendas Locais, aprobado por Real decreto lexislativo 2/2004, do 5 de marzo, este concello establece o prezo público pola prestación do servizo público do Punto de Atención a Infancia que se rexerá pola presente ordenanza. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten a inclusión no programa desenvolto polo concello de Cabanas no Punto de Atención a Infancia de As Viñas Están obrigados ó pago do prezo público regulado nesta ordenanza, quen se beneficien dos servizos prestadas por este concello a que se refire o artigo anterior. En concreto, os pais/nais, titores/ras e, en xeral, aquelas persoas que ostentan a patria potestade dos nenos/as, que estean matriculados no PAI.1. A contía do prezo público regulado nesta ordenanza será a fixada na tarifa seguinte: A) Usuarios que acudan o Centro de Luns a Venres (cinco días a semana) Estancia de 1 hora (unha hora) no Centro: 30,7 € mes Estancia de 2 horas (dúas horas) no Centro: 37,09 € mes Estancia de 3 horas (tres horas) no Centro: 56´19 € mes Estancia de 4 horas catro horas) no Centro:73,04 € mes Estancia de 5 horas (cinco horas) no Centro: 89,90 € mes Estancia de 6 horas (seis horas) no Centro: 106,68 € mes Estancia de 8 horas (oito horas) no Centro: 110,00 € mes B) Usuarios non permanentes Haberá BONOS por horas para todos os fogares, que por calquera circunstancia desexen deixar os seus nenos/as o coidado no PAI en momentos concretos (sempre e cando o permita a ocupación) Estos BONOS terán un custo de: 35 € para bonos de 10 horas (dez horas) 65 € para bonos de 20 horas( vinte horas) Para horas soltas o prezo será de 12 € hora 2. Prezo de matrícula. Engadirase en concepto de matrícula o importe de 95 € para todos os casos, da que se fará un solo pago cada ano.3. Comedor. Para tódolos usuariso que desexen que se lles proporcionen a alimentación os seus fillos (a cal terán que traer cada día) establécese unha tarifa de 30 € cada mes.1. De conformidade co disposto no artigo 9 do Texto Refundido da Lei Reguladora das Facendas Locais, non se recoñece beneficio tributario algún, agás os que sexan consecuencia do establecido nos tratados ou acordos internacionais, ou os previstos expresamente en normas con rango de Lei, así como os establecidos nesta ordenanza.2. Non obstante, de acordo co sinalado no artigo 44.2 do referido Texto refundido, establecénse as seguintes exencións e bonificacións: Sobre as contías dos prezos establecidos no artigo 4º.1. A) apricaranse as seguintes bonificacións: a) Desconto do 20% da tarifa: Todas as familias en posesión do título de Familia Numerosa. Familias monoparentais. Familias con máis de un neno/a no Centro. b) Desconto do 40% da tarifa: Cando os ingresos da renta percápita mensual da unidad familiar estean entre o 75% o 100% do SMI c) Desconto do 30% da tarifa: Familias con nacementos múltiples (enténdase sempre e cando, os nenos nacidos nestes nacementos múltiples sexan os que acudan a dito centro) d) Desconto do 70% da tarifa: Cando os ingresos da renta percápita mensual da unidad familiar sexan inferiores o 75% do SMI Estes descontos son acumulables entre si. A obrigación do pago de prezo público regulado nesta ordenanza nace dende que se inicie a prestación do servizo. A liquidación da cota tributaria practicarase por meses naturais e deberase aboar polos interesados nos 10 primeiros días de cada mes, na entidade/s financeiras que indique o Concello, a tal efecto os usuarios preferentemente deberán domicilia-los recibos. O prezo de matrícula aboarase no momento de formalizar a inscrición. No relativo ao pagamento da tarifa que corresponda ó período no suposto que o centro permanecera pechado por vacacións ou por calquera outro motivo, estarase ao disposto no Regulamento do servizo do PAI. A presente ordenanza reguladora do prezo público pola prestación do servizo do Punto de Atención a Infancia “As Viñas” do Concello de Cabanas foi aprobado polo Pleno da Corporación en sesión celebrada o 8 de xuño de 2010, entrará en vigor unha vez aprobada definitivamente e publicada no Boletín Oficial da Provincia, e será de aplicación a partir da súa entrada en vigor, continuando vixente ata que se acorde a súa modificación ou derrogación. Cabanas, 12 de agosto de 2010. O Alcalde accidental, Asdo.: José C. Rey García.